অনুষ্ঠানের প্রধান অতিথি জাতীয় সংসদ সদস্য ও দূর্যোগ ব্যবস্থাপনা ও ত্রাণ মন্ত্রণালয় সম্পর্কিত সংসদীয় স্থায়ী কমিটির সভাপতি অ্যাড. ধীরেন্দ্র দেবনাথ শম্ভু। বিশেষ অতিথির বক্তব্য রাখেন, জেলা প্রশাসক ড. মহা: বশিরুল আলম, সদর উপজেলা নির্বাহী অফিসার মো: আজহারুল ইসলামসহ। অনুষ্ঠানে সভাপতিত্ব করেন, সদর উপজেলা আওয়ামীলীগের সভাপতি ও বুড়িরচর ইউনিয়ন পরিষদ চেয়ারম্যান মো: সিদ্দিকুর রহমান। অনুষ্ঠানটির সঞ্চালনা করেন, সদর উপজেলা যুবলীগের সদস্য আব্দুল্লাহ আল মুসা। অনুষ্ঠানে প্রধান অতিথি তার বক্তব্যে বলেন, বর্তমান সরকার কোটি টাকার ঘার্তি হলেও গরীব, হতদরিদ্রের মাঝে ১০ টাকা কেজি প্রতি চাল কেনার সুযোগ করে দিয়েছেন। বর্তমান সরকারের আমলে উন্নয়নের অগ্রগতির মান অধিকতর থেকে আরো অধিকতর হবে এবং হচ্ছে। খাদ্য সামগ্রী সুন্দর ও সুশৃংখলভাবে বন্টন করার জন্য একান্তভাবেই আপনাদের সার্বিক সহযোগিতা কামনা করছি। এবং তার পাশাপাশি খাদ্য অধিদপ্তরের কর্মকর্তা,বিভিন্ন ইউনিয়নের চেয়ারম্যান মেম্বারদের চাল চুরি থেকে বিরত থাকার জন্য সাবধান করেছেন। সারাদেশে ৫০ লক্ষ্য হতদরিদ্রের মাঝে ১০ টাকা কেজি প্রতি এ চাল বিতরণ করা হচ্ছে। বরগুনায় ৫৪ হাজার ৬ শত ১৮ জন হতদরিদ্রের মাঝে চাল বিতরণ শুরু হয়েছে। এ উদ্বোধনি অনুষ্ঠানে সাংবাদিক সহ বুড়িরচর ইউনিয়নের বিভিন্ন শ্রেণি পেশার লোকজন উপস্থিত ছিলেন।